Abandoned (Pazudušie)

Abandoned (no ) ir ASV televīzijas seriāla "Pazudušie" otrās sezonas sestā sērija. Sērijas režisors ir Ādams Deividsons, bet scenāriste — Elizabete Sarnofa. Sērija pirmo reizi pārraidīta 2005. gada 9. novembrī.

Šenona sāk redzēt Voltu un arvien vairāk tic, ka viņam ir nepieciešama viņas palīdzība. Tikmēr astes izdzīvojušie kopā ar plosta trijotni ir spiesti izvēlēties īsāko ceļu cauri vietai, no kuras nāk "Citi", jo Sojera brūce ir iekaisusi. Paralēli stāsts atklāj Šenonas dzīvi pēc viņas tēva pēkšņās nāves autoavārijā.

 Sižets 

 Uz salas 
Šenona iedod Vinsentam padzerties ūdeni, kad atnāk Saīds un uzaicina viņu uz randiņu. Viņi nolemj pavadīt nakti kopā. Tajā laikā Sindija uztraucas, ka viņi pārāk ilgi atpūšas un ka varētu ierasties "Citi", tāpēc Ana Lusija pamodina visus, arī Sojeru, kurš ir vājš savainotās rokas dēļ. Eko stāsta par satikšanos ar "Citiem", meklējot Maiklu, uz ko Libija piemin kādus bērnus. Saīds nolemj doties pēc ūdens, un pēc brīža Šenona teltī pustumsā ierauga slapju Voltu, kurš pieliek pirkstu pie mutes, pēc kā viņa sāk kliegt.

Saīds, Čārlijs un Klēra atskrien uz kliedzienu, taču Saīds īsti netic tam, ko Šenona redzēja, un viņa apvainojas. No rīta, pastaigas laikā, Sojers nokrīt, taču apliecina, ka viss ir kārtībā un viņš spēj staigāt. Šenona jautā Rozai un Hugo, kuri karina veļu, par Volta un Maikla mantām, pēc tam viņa dod Vinsentam pasmaržot Volta T-kreklu. Vinsents sāk skriet, un Šenona steidzas viņam pakaļ, bet suns aizved viņu tikai līdz Būna kapam. Loks palīdz Klērai ietīt Āronu un ir pārsteigts, uzzinot, ka Čārlijs līdzi nes Jaunavas Marijas statueti, saprotot, ka viņš atkal sāk kļūt atkarīgs no narkotikām.

Eko iesaka Anai Lusijai izvēlēties īsāko ceļu Sojera traumas dēļ. Viņa vilcinās, jo no tās puses ieradās "Citi" un aizveda cilvēkus, taču galu galā nolemj tā rīkoties. Maikls sāk dusmīgi iztaujāt, nesaprazdams, kāpēc izdzīvojušie baidās. Ana Lusija negribīgi pastāsta par "Citiem", kuri neilgi pēc astes daļas avārijas aizveda gandrīz 20 pasažierus, tostarp bērnus. Tajā laikā Loks spēlē nardi ar Čārliju, pārrunājot viņa attiecības ar Klēru. Sojers zaudē samaņu, un Maikls ar Eko palīdzību izgatavo nestuves, uz kurām viņš un Džins tālāk nes Sojeru. Saīds seko Šenonai, kura kopā ar Vinsentu meklē Voltu un nevēlas Saīda palīdzību, jo viņš viņai netic.

Izdzīvojušo grupa ir spiesta kāpt augšup kalnā, taču pēc tam viņi saprot, ka Sindija ir pazudusi. Ana Lusija vaino Eko, bet drīz viņi sāk dzirdēt dīvainas skaņas, un viņa pavēl visiem bēgt. Sāk līt lietus, Šenona paklūp, un Saīds palīdz viņai piecelties, cenšoties viņu nomierināt. Pēkšņi viņi abi pamana Voltu netālu, un Šenona metas viņam pretī, skrienot pa priekšu Saīdam. Tad atskan šāviens un Saīds steidzas uz tā pusi, kad no krūmiem izkrīt Šenona ar šautu brūci vēderā, iekrītot viņa rokās. No krūmiem iznāk Ana Lusija ar pistoli, viņai seko pārējie nobijušies izdzīvojušie. Saīds dusmīgi skatās uz Anu Lusiju, turot rokās mirušo Šenonu.

 Šenonas atmiņas 
18 gadus vecā Šenona strādā par baleta skolotāju un sapņo strādāt par skolotāju prestižā baleta skolā. Kādu dienu viņai piezvana pamāte Sabrina un paziņo, ka viņas tēvs Ādams cietis autoavārijā. Šenona ierodas slimnīcā, kur, kamēr viņa runā ar ārstu, garām paskrien Džeks. Viņi uzzina, ka Ādams no gūtajām traumām miris. Vēlāk, bērēs, viņas pusbrālis Būns piedāvā viņai dzērienu un aicina nākt viņam līdzi, taču Šenona atsakās, jo vēlas doties uz baleta skolu. Viņa arī atzīst, ka viņas pamāte Sabrina viņu ienīst.

Šenonai izdodas iestāties skolā, taču viņai nav pietiekami daudz naudas, lai dotos uz Ņujorku. Viņa lūdz Sabrinai daļu no naudas, ko, viņasprāt, atstājis tēvs testamentā, taču Sabrina paskaidro, ka testamenta nav un visa Ādama uzticības nauda ir atstāta viņai. Viņa atsakās palīdzēt Šenonai, sakot, ka meitenei pašai jāiemācās pelnīt iztiku. Vēlāk Šenona tiek izlikta no mājam, un pat Būns nepalūdz Sabrinai naudu savai pusmāsai. Šenona vēlas palikt pie viņa, taču Būns pats pamet Ņujorku. Viņa atsakās pieņemt viņa naudu, sakot, ka viņai nav nepieciešama viņa palīdzība.

 Lomās 

 Galvenie varoņi 

 Metjū Fokss — Džeks Šepards
 Horhe Garsija — Hugo "Hērlijs" Rejess
 Džošs Holovejs — Džeimss "Sojers" Fords
 Navīns Endrūss — Saīds Džara
 Daniels Dejs Kims — Džins Kvons
 Terijs O'Kvīns — Džons Loks
 Herolds Perino — Maikls Dosons

 Megija Greisa — Šenona Rezerforda
 Dominiks Monahans — Čārlijs Peiss
 Emīlija de Ravina — Klēra Litltone
 Mišela Rodrigesa — Ana Lusija Kortesa
 Adevale Akinvoje Agbadže — Eko kungs
 Sintija Vatrosa — Libija Smita

 Otra plāna varoņi 

 Sems Andersons — Bernards Nedlers
 Laverna Koldvela — Roza Nedlera
 Kimberlija Džozefa — Sindija Čāndlere
 Medisona — suns Vinsents

 Īens Somerholders — Būns Kārlails
 Lindisja Frosta — Sabrina Kārlaila
 Malkolms Deivids Kellijs — Volts Dosons
 Viljams Blanšets — Ārons Litltons

 Ārējās saites 

Kategorija:Pazudušie